Uncategorized Arkiv - Malepartus
Pernille Rosenkrantz-Theil støttede skamløst overfaldet på statsministeren
4. december 2008 Mikkel Raev	Pernille Rosenkrantz-Theil støttede skamløst overfaldet på statsministeren:
MFer støtter maling mod FoghRød front: Enhedslistens folketingsmedlem Pernille Rosenkrantz-Theil erklærer sin støtte til malingkasterne: »Det kunne lige så godt have været mig selv.«
http://www.berlingske.dk/article/20030318/danmark/103180580/
Hun meldte sig i dag ind i Socilademokratiet:
http://politiken.dk/politik/article607080.ece
http://politiken.dk/debat/article607147.ece
http://politiken.dk/politik/article607140.ece
http://blog.politiken.dk/lederpladsen/2008/12/03/rosenkrantz-theil-giver-ny-energi-til-socialdemokrater/
Hvad er man, når man ikke tolererer intolerance?
1. april 2008 Mikkel Raev	Jeg hører igen og igen (kultur-) radikale være så politisk korrekte, så frelste, at det bliver absurd.
Og nu sagde endelig en vaskeægte radikaler, Århus-rådmanden Peter Thyssen, det ligeud i radioen:
“Intolerance, det kan vi ikke tolerere.
Hvis man ikke tolererer intolerance, er man da ikke netop – intolerant?
Hør DR P1 Politiks Debat 29/3 2008
Hjemrejsepenge til indvandrere: Når Fremskridtspartiets ideer kommer til ære og værdighed 20 år efter
11. marts 2008 Mikkel Raev	SF og Socialdemokratiet foreslår nu, at indvandrere som ønsker at rejse “hjem” kan få et beløb. Sjovt at genlæse den debat, der i 1984-85 var, da Fremskridtspartiet foreslog det samme…
http://fremskridt.jubiiblog.dk/blog.php?id=549/Folketinget_bl%E6ser_p%E5_befolkningsflertallets_%F8nske
"Investering" – fra minus til plusord
6. marts 2008 Mikkel Raev	Forførerens ordbog blomstrer.
En gang var det – og for nogle er det såmænd stadigvæk – odiøst at bruge udtrykket “at investere”.
Jeg husker hvordan jeg selv for skade kom til at sige, at jeg gerne vil fremme en “sund investeringskultur” i en dialog med et menneske, der bruger sin tid i den gode sags tjeneste at fremme en sund madkultur. Og at vi således var lidt “i samme branche” – folkeoplysningens, forståes.
– hvad skal vi med en investeringskultur, lød spørgsmålet?
Jo, prøvede jeg – jeg ser gerne, at vi fremmer opsparing og en fornuftig, sund tilgang til det at investere opsparingen i obligationer (som kan sikre boligkøberne adgang til billig finansiering) og aktier (som kan skabe arbejdspladser, vækst og velfærd). Og at vi investerer på den rigtige måde, som beskrevet i lærebøgerne, tænker langsigtet, ikke handler for ofte og så videre.
Det kunne jeg ikke ovebevise min samtalepartner om fornuften i. Hun investerer ikke, det klarer “pensionsordningen”. De, der investerer er velbjærgede spekulanter.
Jeg prøvede at illustrere rentes-rente effekten og vigtigheden af at starte i en tidlig alder, lægge så meget til side som muligt og søge at opnå et højt afkast. Ikke så meget fordi penge i sig selv giver lykke – men fordi nogle få timer brugt på at planlægge den lagsigtede opsparing og investering kan være en , ja undskyld, god investering.
Vi enedes vist om, at en sund opsparingskultur ikke var så slemt endda.
Der findes altså stadig mennesker for hvem det at investere er forbundet med noget negativt – noget odiøst, noget egoistisk, spekulativt og kun for velbjærgede. Jeg er helt uenig: Mange, mange mennesker kan lægge lidt til side hver måned. Men ikke alle, det er jeg ganske klar over.
Mit ærinde er, at jeg fornemmer ordet “investere” i disse år oplever en renaissance på den venstrefløj, der ellers har forsaget ordet. Venstrefløjen har taget ordet til sig, og bruger det nu aktivt i kampen for – ja – større offentlige udgifter. Nu kalder man det blot investering i velfærd, uddannelse, fremtiden osv.
For den, der ønsker øget offentligt forbrug, handler det i dag om at “investere i uddannelse” – og hvem kan egentlig være imod at investere i fremtiden, Danmarks ungdom, fremtid og eneste råstof. Hvis ikke det var fordi vi i forvejen har verdens dyreste folkeskole.
I stedet gennemfører den onde regering “massive besparelser”, som Morten Bødskov kalder den halve procent “tvungne opsparing” uddannelsesinstitutionerne gennemfører i år – mod at kunne bruge en halv procent mere næste år.
Et enkelt – meget dygtigt udført – eksempel på anvendelse af “investere” som en postitiv udlægning af større offentligt forbrug:
“I fremtiden må vi enten sætte skatten markant op eller skrue velfærden markant ned. Derfor står danskerne inden længe overfor et meget klart valg. Et valg om værdier og velfærd. Et valg om man som regeringen vil spare sig ind i fremtiden – eller om man som Socialdemokraterne vil investere i den.” (Socialdemokratiets finansordfører, 2004, som brugte udtrykket “investere” 11 gange i sin ordførertale)
Helleristning på skemaet i Den Røde Skole
2. marts 2008 Mikkel Raev	Skoleskema for Den Røde Skole er sluppet ud og kan afsløres her:
Morgensang“Hvad ikke alle kan lære, skal ingen lære”
SkrivningHelleristning (i armeret beton)
MatematikHellefærd < skattelettelser
HistorieHellenismens ringhed og snarlige fald
SamfundFortidens Danmark
TrafiklæreVenstrekørsel om Helleanlæg MusikHellefantens svanesang
DramaGeneralprøve på Dronningemord
FysikInterti for begyndere
KemiIngen HjemkundskabFiletering af speget Hellefisk. Hellefisken kan minde om helleflynderen, men den har næsten samme farve på både over- og underside. Den er højrevendt, men venstre øje sidder i ryglinien. Den har en stor mund og ret store tænder. Det er en mindre velsmagende fladfisk med et ret stort fedtindhold. Kødet er cremefarvet og meget blødt og vandet. Kilde
SløjdLav dit eget kakkelbord
HåndarbejdeSy din egen Gucci-taske
GymnastikLet løb på stedet
Klassens timeRundkreds
Helle for Den Sorte Skole…
Ny regering må tage opgøret med fagforeningerne
7. november 2007 Mikkel Raev	DR har midt i valgkampen fundet på at interviewe forbrugere/vælgere/borgere udenfor butikker og spørge om de er klar over, at de med deres indkøb er med til at støtte navngivne partier. Vi har nu i flere dage set reklamespots og TVA-indslag for den udsendelse, som løber over skærmen i aften kl. 21.25. De to-tre mennesker, hvis udsagn hidtil er frigivne, afslører stor forfærdelse over være kommet til indirekte at støtte partier, de ikke sympatiserer med. Meget forståeligt. Til dette må det blot præciseres, at det højst er en indirekte støtte; det ikke er kundernes – men ejernes penge, der går til udvalgte partier . En vigtig sondring, som DR forhåbentlig når at få med i deres udsendelse. Reglerne for personers og virksomheders partistøtte er klare, der er fuld offentlighed herom og enhver står fri at handle derefter. Det gør jeg selv, og handler i øvrigt ikke i butikker med organiseret rabat.
Overfor denne frihed står fagforeningstvangen, som seks års borgerlig regering ikke har formået at gøre endeligt op med. Dagligt oplever hundredtusindvis af danskere brud på menneskerettighederne, når de tvinges ind i fagforeninger som deler ud af medlemmernes penge:
FNs Verdenserklæring om MenneskerettighederneArtikel 20.2:Ingen kan tvinges til at være medlem at en forening. Jeg har så sent som i dag hørt det opgivende udsagn: Min fagforening har forhandlet løn for mig og min kollega sammen med min nærmeste chef – der var desværre ikke mere at give. Hvorlænge finder moderne mennesker sig i den slags?
Grundloven beskytter borgerne mod forenigner, der virker ved vold, men yder ingen beskyttelse mod foreninger, der virker ved eller søger at nå deres mål ved tvang.
Danmarks Riges Grundlov§ 78 Stk. 2. Foreninger, der virker ved eller søger at nå deres mål ved vold, anstiftelse af vold eller lignende strafbar påvirkning af anderledes tænkende, bliver at opløse ved dom. Der er behov for et opgør mod fagforeningstvangen.